text: TV SYD sender fra demokratiets festdag 
  03 oktober 2017 kl. 06.28
  TV SYD er med fra Christiansborg, når Folketinget i dag åbner. Her spørger vi de syd- og sønderjyske politikere, hvad de vil arbejde for i det kommende år. 
  I dag ved middagstid ringer Folketingets længst siddende medlem, Bertel Haarder, med klokken og markerer derved, at et nyt folketingsår tager sin begyndelse. 
  Demokratiets festdag bliver dagen kaldt af mange, og festdagen markeres også på TV SYD. Det sker med en ti minutters ekstraudsendelse klokken 13.50, hvor flere af de syd- og sønderjyske folketingsmedlemmer er med. 
  Lotte Rod, Henrik Dahl, Jesper Petersen, Susanne Eilersen, Eva Kjer Hansen, Henning Hyllested og Josephine Fock er gæster hos Anders Køpke Christensen. Her vil de give deres bud på, hvad de synes er særligt vigtigt at arbejde for i den kommende politiske sæson. 
  Åbningen betyder, at de regionale middagsnyheder UDGÅR på TV 2, men vi sender som vanligt på TV SYD+ klokken 12.30.
  
  